CELEX: 62021CN0187
Language: el
Date: 2021-03-25 00:00:00
Title: Υπόθεση C-187/21: Αίτηση προδικαστικής αποφάσεως την οποία υπέβαλε το Kúria (Ουγγαρία) στις 25 Μαρτίου 2021 — FAWKES Kft. κατά Nemzeti Adó- és Vámhivatal Fellebbviteli Igazgatósága

14.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/22
            
         
      Αίτηση προδικαστικής αποφάσεως την οποία υπέβαλε το Kúria (Ουγγαρία) στις 25 Μαρτίου 2021 — FAWKES Kft. κατά Nemzeti Adó- és Vámhivatal Fellebbviteli Igazgatósága
      (Υπόθεση C-187/21)
      (2021/C 228/29)
      Γλώσσα διαδικασίας: η ουγγρική
      
         Αιτούν δικαστήριο
      
      Kúria
      
         Διάδικοι στην υπόθεση της κύριας δίκης
      
      
         Αναιρεσείουσα: FAWKES Kft.
      
         Αναιρεσίβλητη: Nemzeti Adó- és Vámhivatal Fellebbviteli Igazgatósága
      
         Προδικαστικά ερωτήματα
      
      
                  1)
               
               
                  Έχει το άρθρο 30, παράγραφος 2, στοιχεία α' και β', του κανονισμού (ΕΟΚ) 2913/92 (1) του Συμβουλίου, περί θεσπίσεως κοινοτικού τελωνειακού κώδικα, την έννοια ότι ως δασμολογητέα αξία μπορούν και πρέπει να λαμβάνονται υπόψη μόνον οι αξίες που περιλαμβάνονται στη βάση δεδομένων που καταρτίζεται βάσει των εκτελωνισμών που διενεργεί η τελωνειακή αρχή του κράτους μέλους;
               
            
                  2)
               
               
                  Σε περίπτωση αρνητικής απαντήσεως στο πρώτο ερώτημα, επιβάλλεται, για τον καθορισμό της δασμολογητέας αξίας κατ’ εφαρμογήν του άρθρου 30, παράγραφος 2, στοιχεία α' και β', η επικοινωνία με τις τελωνειακές αρχές άλλων κρατών μελών προκειμένου να αντληθεί η δασμολογητέα αξία ομοειδών εμπορευμάτων που περιλαμβάνονται στις βάσεις δεδομένων τους και/ή είναι αναγκαία η ανεύρεση στοιχείων από κάποια κοινοτική βάση δεδομένων ώστε να αντληθούν οι περιλαμβανόμενες σε αυτήν δασμολογητέες αξίες;
               
            
                  3)
               
               
                  Έχει το άρθρο 30, παράγραφος 2, στοιχεία α' και β', του κανονισμού 2913/92 την έννοια ότι, για τον καθορισμό της δασμολογητέας αξίας, δεν μπορούν να ληφθούν υπόψη οι συναλλακτικές αξίες που αφορούν συναλλαγές του ίδιου του αιτούντος τον εκτελωνισμό, ακόμη και αν δεν αμφισβητήθηκαν ούτε από την εθνική τελωνειακή αρχή ούτε από τις εθνικές αρχές άλλων κρατών μελών;
               
            
                  4)
               
               
                  Έχει η κατά το άρθρο 30, παράγραφος 2, στοιχεία α' και β', του κανονισμού 2913/92 απαίτηση περί του χρόνου εξαγωγής «κατά την ίδια ή περίπου κατά την ίδια χρονική στιγμή» την έννοια ότι μπορεί να περιορίζεται σε χρονική περίοδο +/- 45 ημερών πριν και μετά τον εκτελωνισμό;
               
            
         (1)  EE 1992, L 302, σ. 1.